**K O R R A L D U S**

**Haapsalu, 18. september 2013 nr 567**

Raha eraldamine reservfondist

Tantsurühm Tõrvik MTÜ-le

Läbi vaadanud Tantsurühm Tõrvik 13.09.2013 taotluse (reg nr 14-1.5/3006) ja juhindudes kohaliku omavalitsuse korralduse seaduse § 6 lg 1, lg 3 p 1, § 30 lg 1 p 3, Haapsalu põhimääruse § 35 lg 1 p 3, Haapsalu linna finantsjuhtimise korrast ning haldusmenetluse seadusest Haapsalu Linnavalitsus

**k o r r a l d a b:**

1. Eraldada reservfondist (tegevusala 08109, „Tegevustoetus kultuurikollektiividele ja eraisikutele“) Tantsurühm Tõrvik MTÜ-le 623 **(kuussada kakskümmend kolm)** eurot 50. tegevusaasta tähistamisega seotud kulude katteks.
2. Haridusosakonnal (V. Pärnaste) korraldada vastavalt punktile 1 lepingu sõlmimine.
3. Anda toetuslepingu allkirjastamise õigus aselinnapeale Andreas Rahuvarm.
4. Raamatupidamisosakonnal (I.Salus), kanda korralduses märgitud summa toetuslepingu alusel toetuse saajale.
5. Korraldus jõustub teatavakstegemisest.
6. Korraldust on õigus vaidlustada 30 päeva jooksul, arvates päevast, millal vaiet esitama õigustatud isik korraldusest teada sai või oleks pidanud teada saama, esitades vaide Haapsalu Linnavalitsusele haldusmenetluse seadusega vaidemenetlusele kehtestatud korras. Korralduse peale on kaebeõigusega isikul õigus esitada kaebus Tallinna Halduskohtule halduskohtumenetluse seadustiku §-s 46 sätestatud tähtaegadel ja halduskohtumenetluse seadustikus sätestatud korras.

**Andreas Rahuvarm**

Aselinnapea linnapea ülesannetes **Erko Kalev**

Linnasekretär